49 aasvoëls vergiftig | Maroela Media
“Die karkasse is op 15 Julie deur ‘n vliegtuig van Ezemvelo op die plaas in die Swartberg opgemerk,” het Cobus Theron, woordvoerder vir EWT, gesê.
Die aasvoëls, sowel as ‘n paar skape, is glo deur ‘n boer vergiftig in ‘n poging om jakkalse te keer om pasgebore lammers te jag.
Theron sê toetse op die karkasse van 48 Kaapse aasvoëls en een Afrika witrugaasvoël het aangedui dat hulle dood is nadat hulle Carbofuran, ‘n plaagdoder om wurms in gewasse te beheer, ingekry het.
Twee Kaapse aasvoëls is lewend aangetref en het op behandeling reageer.
“Dit is die ergste geval van aasvoël-vergiftiging wat ek in die 12 jaar, wat ek al met roofvoëls in die omgewing werk, gesien het,” het Ben Hoffman van Raptor Rescue, gesê. Raptor Rescue is ‘n roofvoël-hospitaal wat in die African Bird of Prey Sanctuary geleë is.
Die Kaapse aasvoël word as kwesbaar beskryf, aangesien daar slegs sowat 8 000 voëls in die wild oor is. Die witrugaasvoël is ‘n bedreigde spesie.
Moet ‘n mens nie dalk vir die boer net so ‘n klein proetjie van daardie gif voer nie?
Net om hom te leer hoe dit nie gedoen behoort te word nie?